CELEX: 62011CN0607
Language: hu
Date: 2011-11-28 00:00:00
Title: C-607/11. sz. ügy: A High Court of Justice (Chancery Division) (Egyesült Királyság) által 2011. november 28-án benyújtott előzetes döntéshozatal iránti kérelem — ITV Broadcasting Limited és társai kontra TV Catch Up Limited

3.3.2012   
            
            
               HU
            
            
               Az Európai Unió Hivatalos Lapja
            
            
               C 65/3
            
         A High Court of Justice (Chancery Division) (Egyesült Királyság) által 2011. november 28-án benyújtott előzetes döntéshozatal iránti kérelem — ITV Broadcasting Limited és társai kontra TV Catch Up Limited
   (C-607/11. sz. ügy)
   2012/C 65/06
   Az eljárás nyelve: angol
   
      A kérdést előterjesztő bíróság
   
   High Court of Justice (Chancery Division)
   
      Az alapeljárás felei
   
   
      Felperesek: ITV Broadcasting Limited és társai
   
      Alperes: TV Catch Up Limited
   
      Az előzetes döntéshozatalra előterjesztett kérdés
   
   Az információs társadalomban a szerzői és szomszédos jogok egyes vonatkozásainak összehangolásáról szóló, 2001. május 22-i 2001/29/EK európai parlamenti és tanácsi irányelv (1) értelmezése:
   
               1.
            
            
               Az irányelv 3. cikkének (1) bekezdése szerinti, „a művek vezetékes vagy vezeték nélküli nyilvánossághoz közvetítésének” engedélyezésére, illetve megtiltására biztosított jog kiterjed arra az esetre, amikor:
               
                           i.
                        
                        
                           a szerzők engedélyezik műveik olyan földi, kódolatlan televízióadásba foglalását, amelyet vagy a tagállam területén vagy a tagállam valamely földrajzi egységén belül történő vételre szántak;
                        
                     
                           ii.
                        
                        
                           valamely harmadik fél (az eredetihez képest más szervezet) olyan szolgáltatást nyújt, amelynek keretében az adás vételére kijelölt területen azok az egyéni előfizetők, akik jogszerűen vehetik az adást a saját otthonukban található televíziós vevőkészülékükkel, bejelentkezhetnek e harmadik fél szerveréhez és az internetes adatfolyam segítségével letölthetik a sugárzott tartalmat?
                        
                     
         A fenti kérdés megválaszolása tekintetében jelentőséggel bír az, ha:
   
               a)
            
            
               a harmadik fél szervere minden előfizető részére kizárólag „egy adó — egy fogadó” kapcsolatot tesz lehetővé, amelynek során minden egyéni előfizető maga hozza létre a saját internetkapcsolatát a szerverrel, és a szerver által az internetre továbbított minden adatcsomag címzettje kizárólag egyetlen egyéni előfizető?
            
         
               b)
            
            
               a harmadik fél szolgáltatását olyan reklámtevékenység finanszírozza, amelyet „pre-roll” módban (azaz az előfizető bejelentkezését követő időszakban, mielőtt megkezdődik a sugárzott tartalom vétele) jelenítenek meg vagy „in-skin” módban (azaz az előfizető megjelenítő eszközén a vett programot lejátszó szoftver keretein belül, de a program képi megjelenítésétől különállóan), az adásban szereplő eredeti reklámokat azonban azon a ponton mutatják be az előfizetőnek, ahová azokat a műsorsugárzó szervezet a programba illesztette?
            
         
               c)
            
            
               a közreműködő szervezet:
               
                           i.
                        
                        
                           az eredeti műsorsugárzó szervezettől eltérő szolgáltatást nyújt, így az eredeti műsorsugárzó szervezettel közvetlenül verseng a nézőkért; vagy
                        
                     
                           ii.
                        
                        
                           a reklámbevétel szempontjából közvetlen versenyben van az eredeti műsorsugárzó szervezettel?
                        
                     
         
      (1)  HL L 167., 10. o.; magyar nyelvű különkiadás 17. fejezet, 21. kötet, 230. o.